บุษบากร สุขพันธ์

บุษบากร สุขพันธ์  เป็นนักกีฬากอล์ฟหญิงทีมชาติไทย เธอเป็นหนึ่งในผู้มีส่วนช่วยให้ทีมชาติไทยสามารถคว้าเหรียญทอง ได้เป็นครั้งแรกสำหรับกีฬากอล์ฟในเอเชียนเกมส์

ประวัติ 
บุษบากร เป็นนักกีฬากอล์ฟหญิงจากจังหวัดเชียงราย ซึ่งในเดือนมกราคม พ.ศ. 2557 เธอได้เป็นผู้ชนะการแข่งขันกอล์ฟอาชีพสตรี “ไทยแอลพีจีเอ ทัวร์” รายการสิงห์-เอสเอที ไทยแอลพีจีเอ แชมเปียนชิพ 2014 จากนั้น ในเดือนกรกฎาคม บุษบากรได้เป็นแชมป์การแข่งขันกอล์ฟเยาวชนชิงแชมป์ยุโรป ดัตช์จูเนียร์โอเพน 2014 ที่ประเทศเนเธอร์แลนด์ ทั้งในประเภทบุคคลหญิงและทีมหญิง ส่วนในเดือนกันยายน ในการแข่งขันกอล์ฟในเอเชียนเกมส์ 2014 ที่อินช็อน ประเทศเกาหลีใต้ เธอได้รับรางวัลเหรียญเงินในประเภทบุคคลหญิง และเหรียญทองในประเภททีมหญิง ซึ่งต่อมา เธอได้รับเกียรติจากทางจังหวัดเชียงราย สำหรับการต้อนรับอย่างยิ่งใหญ่ ในฐานะที่เป็นผู้สร้างชื่อเสียงให้แก่จังหวัดและประเทศชาติ โดยได้มีการจัดพิธีมอบประกาศเกียรติคุณ, เสื้อสามารถ และเงินรางวัล จากทั้งส่วนของทางราชการและเอกชน

ชีวิตส่วนตัว 
ในยามว่าง บุษบากรชอบดูซีดีเรื่องยอดนักสืบจิ๋วโคนัน เนื่องจากชอบแนวสืบสวนสอบสวน และชอบฟังเพลงป็อป ดังเช่นผลงานของเจย์ โชว ส่วนกีฬาอื่นที่เธอเล่นในยามว่าง ได้แก่ ว่ายน้ำ, วิ่ง และแบดมินตัน

ความสำเร็จ 
 พ.ศ. 2556 -  แชมป์ สิงห์ไทยแลนด์ อเมเจอร์โอเพน ครั้งที่ 79 ประเภทบุคคลหญิง
 พ.ศ. 2557 -  แชมป์ กอล์ฟอาชีพสตรี “ไทยแอลพีจีเอ ทัวร์” รายการสิงห์-เอสเอที ไทยแอลพีจีเอ แชมเปียนชิพ 2014 
 พ.ศ. 2557 -  แชมป์ กอล์ฟเยาวชนชิงแชมป์ยุโรป ดัตช์จูเนียร์โอเพน 2014 ประเภทบุคคลหญิง ที่ประเทศเนเธอร์แลนด์
 พ.ศ. 2557 -  แชมป์ กอล์ฟเยาวชนชิงแชมป์ยุโรป ดัตช์จูเนียร์โอเพน 2014 ประภททีมหญิง ที่ประเทศเนเธอร์แลนด์
 พ.ศ. 2557 -  เหรียญเงิน กอล์ฟในเอเชียนเกมส์ 2014 ประเภทบุคคลหญิง ที่อินช็อน ประเทศเกาหลีใต้
 พ.ศ. 2557 -  เหรียญทอง กอล์ฟในเอเชียนเกมส์ 2014 ประเภททีมหญิง ที่อินช็อน ประเทศเกาหลีใต้

เครื่องราชอิสริยาภรณ์

ดูเพิ่ม 
 มาโกโตะ ทาเกมูระ
 ชิซาโตะ ทาเกมูระ
 อัน ชิน-แอ

อ้างอิง 

นักกอล์ฟหญิงชาวไทย
นักกีฬาทีมชาติไทย
นักกีฬาเหรียญทองเอเชียนเกมส์ชาวไทย
นักกีฬาเหรียญเงินเอเชียนเกมส์ชาวไทย
บุคคลจากจังหวัดเชียงราย